Ужасно чувство за вина - Spodeli.net\nУжасно чувство за вина\nпреди: 8 месеца, 28 дни, прочетена 1060 пъти\nТази вечер е отвратителна. Отново последната вечер преди за отлетя за другата, " по добра" държава. Разкъсвам се от тъга и чувство че съм обърнала гръб на семейството ми. Всички отново гледат по онзи особен начин преди да изпратят скъп човек, с неясна дата за следваща среща. Мразя всички политици обрекли толкова народ да се скита по света за едно по добро бъдеще... толкова бих искала утре да се събудя и да знам че ще остана на родна земя.... толкова съм нещастна. Мразя да успокоявам близките си всеки път преди да замина, че ще се върна пак... скоро. Мразя да плача тихо, за да не ме чуят и някой да се разтрои... просто чакам деня в който да се прибера... завинаги...\n1. Виж, не знам пак за какво са ти виновни политиците. Човек когато пълнолетен - взима едно решение и си носи последиците. Не виждам обаче защо изпитваш вина, освен ако не си оставил/а деца за отглеждане при родителите.\nАз се наслаждавам на свободите, които имаме днес. Няма вина да живееш където си искаш, освен ако не си зарязал за това децата си.\n2. Браво отиваш в чужбина да работиш и чакаш нещо да се промени тук за да се върнеш и всичко да ти е на готово за жалост обаче ще си останеш с празни надежди защото такива като теб хукват да бягат в друга страна за повече пари и докато само си седим и се оплакваме нищо няма да се промени... политиците може и да са виновни окей а ти какво направи по въпроса за да се променят нещата? Нищо. Отиде в чужбина... всички искат промяна а никой не действа докато не се обединим и не се борим за правата си всичко ще си е по стару му\n3. Е', по времето на социализма драмата беше обратна. Че си застопорен в България и нямаш никакви шансове да излезеш извън нея. Но аз те разбирам, работиш навън за пари. Ами реши си колко искаш да спестиш и като го спестиш, се върни. България няма да избяга. Има скайп, вайбър, може да се чуваш и виждаш с близките си всеки ден.\n4. ХОра ограмотете се най- сетне! Знаете ли кой човек е политик, кой народен представител( депутат)? Какво са ти виновни на тебе политиците? Какво зависи от политиците? Знаеш ли кои са политици? Какво ти правят на тебе политиците? Политици са хора членове на дадена партия, какво зависи от нас? НИе какво ти правим? Аз като член на партия какво мога да променя в страната? И много хора си мислят, че политиците пращим от пари, а къде са ми тогава на мене парите? Ние дори заплати не получаваме, само като има избори и то не хиляди или стотин.\nДа излезеш извън страната е твое решение и това, че се оправдаваш с нас си е твой проблем. Нито народните представители те карат да излезеш, нито ние. Аз нямам големи доходи, но си стоя тука. Живея с малко, но какво от това, обичам си страната. Баща ми също седи тук, намери си работа и си му стигат парите, като подчертавам, че си живеем отделно и всеки със своите доходи се справя. Батко ми беше за малко навън, но едвам 2 месеца издържа и се завърна. Намери си работа тук и гледа двете си деца.\nИма работа в България, но е много лесно да кажеш няма работа. Вярно, че навън са по- големи заплатите, ама другите хора как оцеляват? Приятелката ми също не мисли да излиза някъде, защото също си намери тук работа, майка ѝ, баща ѝ... Аз имах предложение от Берлин за 1600 евро на месец, но едвам 15 дена изкарах и се завърнах. Не мога да оставя страната си. Вярно с по- малко живея тук и то доста по- малко, ама се чувствам вкъщи, а не на чуждо място. Имам много приятели, които излязоха за малко, но се върнаха, защото обичат страната си и предпочитат да работят за по- малко пари, но да са си тук. Ще кажат някои, че имат кредити, ние също, но няма да изляза от България, това е моята държава!!!\nПрестанете да се оправдавате с управляващите. Впрочем кой ги избира? Аз не мога да ви разбера вас, защото гласувате за тях, продавате си гласа, а после мрънкате. И не казвайте, че подменят гласове, защото аз лично ходя в комисии, броя гласове и виждам масово за кого гласувате. Все плюете Бойко, а после гласувате за него и накрая недоволствате. 2013 година масово протести, оставка на правителството, подаде оставка, след това избори и масово за същите. Така, че сам или сама, не знам си си виновен- виновна. Никой не те гони с пистолет да заминаваш от България.\n5. Подкрепям №1. Каква вина имат политиците за твоя собствен избор? Ти сама избираш. Според теб "по добро бъдеще" е да разполагаш с повече пари от колкото да си до близките си. Не е като да нямаш избор. Просто си изправена пред кръстопътя като всеки пълнолетен човек да избереш материалното или социалното, ти си избрала материалното, какво са виновни политиците.\nАко сега свършва твоята ваканция, най-вероятно си се разходила из българските улици, и си видяла колко много твои набори живеят и работят тук. Нима те не знаят къде е летището? Те просто са избрали да разполагат с по малко материални неща и да са до близките си по често.\nИзборът е твой не обвинявай никой друг! Ти сама си избрала за сметка на близките си да носиш по скъпи гащи, да имаш по скъпа дамска чанта. За твое учудване българите живеещи в България не ходят голи и не умират от глад, борят се всеки ден за по добро бъдеще на България, плащат осигуровки за да имат пенсия, администрация и полиция твоите близки в бг, за разлика от теб.\n6. Авторке, дай малко повече инфо-с какво се занимаваш, в коя държава живееш, отколко време си там? Знам, че в Бг трудно се намира нормална работа, Но... не мисля че е чак пък невъзможно и ако толкова искаш да се прибереш все нещо ще излезе струва ми се... Не знам защо трябва да се драматизира толкова и да се търси вина в политици и държавата и тн. В крайна сметка след като има толкова хора, които работят не виждам защо и ти да не успееш? Не мисля че е чак толкова невъзможно... Просто по-така малко ги приемай нещата...\n7. Брях, така си го написала сякаш няма хора дето да съществуват, работят и живеят в България.\n8. О айде стига драми, животът е избор. Прости си търси робота от чужбина в България и като излезе нещо си прибирам и това е. Аз направих същото но от България в посока чужбина. Избор това е. Не дълбай толкова защото е излишно. Можеш да живееш много добре в България стига да искаш. Е аз не мога са приема тази враждебна среда, негативните и злобни хора и въобще този манталитет. И съм направила изборът си.\nНаписах историята си в момент в който не се чувствах по най-добрият начин... и исках просто да споделя, не да получа съчувствие или съвети.\nЩе се опитам да отговоря на въпросите ви- заминах защото съпруга ми живее в Германия, и вече беше отделил доста години там за да се реализира. Да, никой не ми е опирал пистолет до главата, не съм тук и за по-скъпите гащи или чанта :)\nКакво са ми виновни политиците ли? Сега ще обясня специално за представителя, който е писал по горе. Проблема господине, е, че вие и вашите колеги подкрепяте настоящето положение на икономиката която обуславя наличието на работни места където бих работила аз евентуално. И съпругът ми. Питате защо не стоя тук и не направя нещо- бих питала какво точно? Какво се случи на масовите протести? Бяха "манипулативно овладяни и насочени" както е удобно. не бих могла да тропам на вратата на всеки българин и да го моля да създава предприятия или да го превъзпитавам да не краде от системата или да не е корумпиран. Това което виждам е, че щом едни и същи българи се държат по различен начин в България и Тук (в България обират, лъжат, не работят и прочие, а в Германия и останалите държави с ред всички са мили, кротки и изпълнителни) значи къде Господине е проблема? В правилатаааа. Кой създава Господине правилата в една държава? Вие Господине. Политическата власт, законите, наказанията, глобите за нарушенията и налагат реда в обществото. Поправете ме ако греша. И не, разбира се че и хората си имаме своите трески за дялане, казвам само че щом един и същ човек може да се държи по кардинално различен начин, значи условията в които се намира са определящи?\nПреди малко чета новата история на майката на която един работодател е затворил телефона при въпроса какво е работното време... какво ще правя когато един ден и аз имам дете ако съм в България? Тук държавата осигурява плащане на част от наема, безплатни спортове и безплатна осигуровка за жената и детето ако имат брак с бащата. Няма да посветя статията за да хваля другите държави, въпроса ми е как със своите сили бих променила положението в България?\nНе съм дошла единствено за пари. Имах сериозни здравословни проблеми и в България просто ми казаха че няма кой да се захване с мен? Миналата година се прибрах, и още на летището ме ограбиха с близо 600 лв. НА ЛЕТИЩЕТО!!! Съжалявам но не мога да не се запитам дали ако имаше правораздавателна и наказателна власт някой щеше дори да си помисли подобно нещо! Да не казвам че преди станах жертва на фирма която ме обра с 8000лв, водих дело, и съда защити крадците(най-вероятно срещу определена сума), въпреки че адвоката ми предостави неоспорими доказателства!!! Съжалявам че досадих на сигурно мнозина, но за мен Висшия ешалон за това е избран?? За да създава определен ред? Защо при Меркел може, а тук не? Сега ще ми кажете че другите които са избрали да живет в България едва ли не носят кръста за сметка на нас носачите на скъпи гащи. Може би сте прави. Съжалявам за вас... заслужавате нещо по-добро от средна заплата 700-800лв. при хранителния стандарт, който откровено казано е АКТУАЛЕН И за Германия! Не се шегувам! само че тук заплатите не са 700-800лв.\nИ да, разбира се че ще се прибера един ден, но това ще е когато се подсигуря че ще имам какво да ям, ако работодателя като онзи от предната история ме изхвърли с дете на ръце.\n10. От номер 1, Авторке, нищо не разбираш нито от Икономика, нито от политика.\nВ Германия като отидеш не ставаш по-добър човешки материал. Казвам го това като човек, който е завършил висшето си в Германия и е живял 6 г. там, но ПРЕДИ, когато трябваха визи и имаше подбор. Днес Германия се е напълнила с нищо не можещи хора, просто защото имат нужда от ниско квалифицирана работна ръка. В МОМЕНТА. Свидетел съм как бързо се освобождават от нея, когато им стане множко.\nОт 200 000 българи в Германия около 75 000 взимат някаква социална помощ. Повечето са т. н. работещи бедни - тоест доходите са толкова ниски, че са под жизнения минимум. Какво прави Германия - оряза соцаилните помощи и дори детските за българи.\nПравила и у нас има. На 90% сме преписали Законите и от Германия и от други развити държави. Примерно законът за етажната собственост е 1 към 1 като немския, но това не значи, че нашите съсобственици събират пари за ремонти и си оправят сградите - те чакат ДЪРЖАВАТА да им ги оправи.\nДържавата, политиците са ви нон стоп виновни на пасивните хора, повредени от комунизма по някакъв начин.\nПрез комунизма действително държавата и политиците са се грижили за бедния народ - всички да са еднакво бедни, но са отнемали и цялата отговорност на индивида - нито работа е можело да си избереш, нито дори къде ще живееш, а шофьорът е взимал повече от лекаря.\nДнес имаме всякакви свободи. Човек сам си е виновен и за успеха, и за неуспеха. Ако не си се квалифицирал, за да изкарваш добри пари или нямаш други способности като работливост, предприемчивост и така нататък, сам си си виновен. Няма да дойде Бойко Борисов, Първанов или кметът да ти пеят на ушенце, но и няма да те принудят да се изселиш примерно.\nДало ти е обществото достъп до образование, ти какво ще правиш си е твоя работа. Държавата ти е дала възможност да правиш бизнес и да плащаш нищожен данък за това - ти какво ще сториш си е твоя работа.\nБрей, защо обират едни и същи хора? Мен защо не ме обират? Забравих си чантата в Ботаническата градина в Балчик на една пейка с две портмонета и документи, 2 телефона, но чантата беше предадена на касата. У нас съм си губила също телефони, забравяла таблети - винаги са ми били връщани нещата.\nНо и не нося 600 лв. кеш в себе си (не работя на черно в кеш), нито някой ме е осъдил за 8000 лв. - ни у нас, ни в чужбина и у нас няма как да те осъдят на 2-3 инстанции, подкупвайки съдилищата. Поне 2 дела знам, които ТИМ са губили, включително са съдили бедна журналистка за клевета и тя е спечелила делото още на първа инстанция. Дори не обжалваха, а са ѝ пратили цветя. Майка ми осъди работодателя си и 5 годишни работни заплати си върна.\nТакива като Авторката не се оправят ни у нас, ни в чужбина, но да - в развита държава им е по-добре, защото там има страхотен контрол и действително някой над теб да се грожи да спазваш правилата - шефът, институциите.\nУ нас малко вакуум се получи между двата строя и хората с ниски способности загубиха всякаква опора. Религията им е била отнета, после изчезва и държавата-майка, но нещата и у нас ще си дойдат на мястото, защото доста „нищо не можещи хора“ емигрираха, а и отделно се създадоха и у нас работни места по поточните линии и полетата, така че тези хора ще си напълнят скоро хладилниците и ще са доволни\nТова и през комунизма им е било достатачно и това търсят и в чужбина - къртовска, безмозъчна работа за точно толкова, колкото да си напълнеш един хладилник и да консумираш някакви боклуци. Това действително за ниско и неквалифицираните у нас в момента няма. Дори работа няма за тях и с право емигрират.\nВ едно е права Авторката - трябва нашите политици да наложат по-голям ред и да почнат да си събират и данъците, и други вземания - тоест ЧСИ да тръгнат като на Запад при неплатени данъци, глоби, здравни осигуровки. В Германия ако не си платиш таксите за държавната телевизия идват да ти описват имуществото и ако не можеш да платиш - затвор. Същото е и със здравните осигуровки. Ако не си плащаш - съд и може и в дрънгалника да влезнеш, а после да те осъдят за разходите ти в затвора.\nТогава май ще имат такива хора като Авторката страх и респект от държавната машина. Също трябва да платим двойни заплати на ченгетата да ходят важно като немските и да видим дали няма да респектират. Май само така разбират някои хора.\nКато застанат немските полицаи да глобяват пешеходци на пешеходни пътеки, пресичащи на червено - българите масово горят. Масово българи имат висящи дела там за пътуване на черно, за каране пиян, за всякакви такива дреболии, които са им се разминавали у нас.\nСъщите са си нашите хора, но има кой да ги съди и да ги тормози да влизат в някакви елементарни рамки. Не почват да пресичат на зелено докато не им лепнат глоба от 40 евра и билетче за метрото не си купуват, докато не дойде някое ченге да им връчва призовки за съдилища.\nНищо не можещите разбират само от ред и дисциплина и това дори ги кара да се чувстват сигурни, защото им отнема част от отговорността.\nАз заради такива хора се върнах в България. Срамно стана вече в чужбина да кажеш, че си българин.\nНе съжалявам за избора си и не ми е виновна Меркел.\nМного хора от старите емигранти се прибраха, след като малките градчета бяха заляти с бежанци и им се развали спокойствието. Купиха си с парите си къщи у нас и също са добре. Те вече могат да се сърдят на Меркел до някъде, защото бяха интегрирани в тези градчета и живееха добре. Примерно в Елванген вече българска общност няма.\nВсеки е свободен да прави каквото си ще, а който не ходи да упражни правото си за глас дори, после да не ми мрънка за политиците. Стани ти политик като смяташ, че си по-компетентна. Аз лично и срещу 1 милион заплата не бих станала дори кмет у нас, камо ли президент. Не, мерси!!! Да управляваш такъв народ е наказание.\n„Тук държавата осигурява плащане на част от наема, безплатни спортове и безплатна осигуровка за жената и детето ако имат брак с бащата. “\nРадвам се, че у нас не е така! Имам си своя застраховка и осигуровка, не съм вързана за мъжа си със здравна осигуровка, а имам своя. У нас най-приятното е, че държавата не ми взима 50 % от дохода да я раздава на „нищо не можещите“, не е нужно мъжете да плащат 250-450 евро здравни осигуровки, защото жените не работят. Жените си имаме свои осигуровки.\nГермания на българи вече нищо не плаща, спокойно. Няма да намажете с ваучери за жилище примерно и социални помощи заради нисък доход. След като им мине бум фазата и влезнат в етап на преструктуриране, първо емигрантите ще си загубят работата. Така стана с „испанците“, така стана с „гърците“, а англичаните дори излезнаха от ЕС, за да се оттърват от „добрия човешки„ материал от България и Румъния“.\n2001 г. в Германия се спука балон на борсата и пред бюрото по труда имаше бой за работа и имаше опашки 2 улици, охранявани с полицаи. Не си въобразявайте, че една развита държава ще е само във фаза на растеж. В един момент ще хлъцне икономиката (не зависи от политиците и от Меркел) и ще ви изплюе пред бюрото по труда.\nРазберете, хора, никой не ви ще в чужбина и ако вие не щете държавата си - сами сте си виновни.\nЕдинственият начин да живееш добре навсякъде е квалификацията или качества като предприемачество, работливост.\n11. Авторке, не политиците са виновни. Виновен си е народът. Знаеш как примерно в Гърция като им намалят заплатите и пенсиите започват да излизат на стачки, блокират пътища. Това никога не се е случвало у нас. Да, протести, организирани и може би платени е имало. Но народът да стане спонтанно и да защити правата си никога не се е случвало у нас. Затова и всеки си прави каквото си иска, защото знае, че хората няма да му потърсят сметка. Така че тъжногледащите те роднини да бяха излезли да протестират, за да се живее у нас по-добре. Те не смеят и затова ще продължат да гледат тъжно.\n12. n 11, у нас кога са намалявали заплати?\nТи май 1997 г. не си бил роден, защото тогава имаше епични протести, влезна тълпата в народното събрание - изобщо до 1998 сме живяли само на протести, хляб и вода - а, хляб нямаше. Бяха продали комунистите цялата реколта като фючърси, за да печелят.\nАко с протести ставаше, и Гърците да са цъфнали и вързали.\nНа това дередже са и именно заради това - фалшифицират политиците им и държавните бюджети, за да им изплащат надути пенсии, а половината държава работи за държавата. Е, съжалявам, но ако има кой и на нас да ни даде 300 милиардчета сладки, и аз съм навита да протестирам, но понеже СССР се разпадна и вече няма кой да ни пуска на аванта, по-добра идея ще е да почнем да бачкаме и всеки да си гледа работата, не да мрънкаме от сутрин до вечер, а заведенията пълни, по границите километрични опашки по време на почивните дни и не можеш да се разминеш в МОЛовете.\n14. 12 аз не си спомням 97 протести! Може би бъркаш годината. Влязоха в народното събрание при свалянето на Живков. Другото номер 11 явно не помни 2013 година масовите протести особено във Варна, когато свалихме правителството, въпреки че на последвалите избори, простият народ избра пак същите. Тогава при броенето на гласовете, когато видях огромната купчина 495 гласа за същата тая партия, направо блъснах бюлетините, разпиляха се едно хубаво, другите се нервираха яко и как не ми биха шамарите, просто и аз не знам.През 1997 година, на власт бяха Иван Костов( циганина;) и Петър Стоянов, които изкараха до самият край мандата си и не помня по тяхно време протести, въпреки, че те разпродадоха България. Да на навлизаме в политическата история. протести имаше чак при Бойко, преди това не помня да е имало. Впрочем при Жан Виденов имаше, но той не беше ли 96?\n15. От политика:\nПърво авторке в Германия кой е мил? Аз не видях мил германец, докато бях там. Видях мили руснаци, мили мексиканци, турци... И ти казах да направиш разлика между политици и депутати. Откога политиците правим закони? Не знаех такова нещо. Политиците в България сме хиляди, но от нас нищо не зависи. НИе не сме народни представители или както ги наричате вие депутати. Ама ти едва ли имаш интелект, че да го разбереш. Това, че си член или симпатизант в даден клуб на дадена партия, нямаш тази привилегия да гласуваш за закон, даже в парламента не можем да стъпваме, когато решим. Аз даже и другите от клуба не сме стъпвали в народното събрание, когато са гласували за нещо, а има хора от 10 години членове. Ние само гласуваме за неща свързани с партията, на която сме членове. Сега разбра ли колко зависят нещата от мене и останалите политици? Не ние, а депутатите решават и както ти пише човек по- горе, нищо не разбираш от политика за това не бързай да обиждаш, до обвиняваш, когато не си се информирала, когато си некомпетентна.\nСамо ако можехме да гласуваме ние по закони, как щях да вдигна пенсии, заплати... Щом според тебе от нас зависи, ами ще отида да ги питам аз защо не ни дават да гласуваме толкова години. Ще ми бъдеш ли адвокат, че да ги съдя?\n16. Номер 15 много тъпо изказване за политик :) Правиш ли разлика между редови член/ симпатизант на партия и политик? А и депутатите са представители на политически партии и представляват интересите на дадената партия от която са, така че И те са политици. Номер 14 - имаше протести и още как, януари месец, студентски протести, оставка на Жан Виденов, нищо ли не ти говорят?\n17. Номер 4, не че нещо, но определение за Политик - умението да се управлява и действието по управлението, осъществява се организиран контрол над населението. Ти като редови член на партия кво управляваш, че се считаш за ПОЛИТИК?\n18. Номер 14 аз ще ти припомня протестите от 97. Януари месец и февруари. Наричаха го Жан Виденовата зима. Тогава Слави Трифонов и сие се скъсвсше да пее и подкрепя свалянето на тогавашните на БСП. Бях 18 годишна. Тогавс също влязоха в народното събрание даже май се опитаха и да палят. Но не съм убеденс.


Русия регистрира Covid ваксина за деца - News.bg\nРусия обяви напредък в своя пакет от ваксини срещу COVID-19 Sputnik в сряда, с нова версия, насочена към деца, и спрей за нос, който президентът Владимир Путин каза, че е приел като бустер, съобщава "Ройтерс".\nПутин каза в телевизионни коментари, че е реваксиниран шест месеца след първоначалната доза от ваксината Sputnik V, тъй като нивата на антителата му са паднали.\nТой каза, че бустерът е бил под формата на инжекция, последвана на следващия ден от прах, впръскан в двете ноздри.\n"Това беше всичко - нищо не усетих. Нищо. Днес след тези две процедури вече се занимавах с малко спорт сутринта", обясни Путин.\nРусия побърза да разработи ваксината си Sputnik V миналата година, но Кремъл обвини скорошния ръст на случаите с широкото нежелание обществото да се ваксинира.\nОктомври беше най-смъртоносният месец от пандемията досега в Русия.\nПутин хвали ваксинацията на 50 млн. руснаци и пита за ваксини за деца\nМного хора се колебаят да приемат ваксината и са недоверчиви към официалните уверения за безопасност - отношение, на което Путин се опита да противодейства, като говори за собствения си.\nВицепремиерът Татяна Голикова обяви отделно, че здравното министерство ще регистрира нова ваксина Sputnik M за употреба за деца на възраст 12-17 години по-късно в сряда, като ваксините се очаква да бъдат налични в края на декември.\nЗаместник-ръководителят на "Гамалея" Денис Логунов, един от основните разработчици на лечението, каза, че децата ще получат специално модифицирана за тях ваксина, която властите регистрираха по-рано през деня.\nМеждувременно заместник-министърът на здравеопазването Виктор Фисенко потвърди, че децата ще се нуждаят от съгласието на родителите си, за да получат ваксината.\n"Ваксинацията ще ни позволи значително да намалим този риск и да създадем допълнително увеличение на популационния имунитет и устойчивост на хората, живеещи в Русия към COVID-19", подчертава Фисенко.\nна 25.11.2021 в 17:04:06 #3\nДисгрейс, ти против каПутя и Раша ли пишеш ? Какъв русофилистик си ти ?\nна 25.11.2021 в 15:52:02 #2\nна 25.11.2021 в 08:05:36 #1\nИ Рашка се заигра с факсинирането.... Явно паричките в тази игра са доста сериозни. То на Рашка й стига една Индия да набоцка.\nНачало / По света / Русия регистрира Covid ваксина за деца


В кварталите "Филиповци" и "Факултета" се въвежда по-строг режим на придвижване\n15 април 2020 / 13:08\nBOBSTH 13:08:01 15-04-2020\nСофия - квартали - строг контрол\nСофия, 15 април /София Господинова, БТА/\nВ кварталите "Филиповци" и "Факултета" въвеждаме по-строг режим на придвижването, съобщава на Фейсбук страницата си кметът на София Йорданка Фандъкова.\nСтоличната дирекция на вътрешните работи организира контролно-пропускателни пунктове на изходите. Задължително е всички работещи да се снабдят със служебни бележки от работодателите си, които да представят при проверките. Това решение е взето съвместно със Столичната община и Националния оперативен щаб.\nВ двата квартала се регистрират по-голям брой заразени с COVID-19.\nЗаедно със Столичната регионална здравна инспекция организираме тестването на всички установени контактни граждани, посочва Фандъкова.\nПродължава и дезинфекцията в рисковите квартали. Екипи на аварийната дирекция на Столична община, на кмета на район "Красна поляна" и почистващите фирми дезинфекцират ежедневно "Филиповци" и "Факултета".\nСъбирания на групи от повече хора в тези квартали няма да бъдат допускани. Кметът призовава гражданите, да спазват указанията на полицията и на здравните инспектори, които са на място.


БОРОВИНКОВА ТОРТА / BLUEBERRY MOUSSE CAKE | sugarmouse\n70 г айрян или мътеница\n60 г есоресо\n35 г масло, стопено\nСмесват се сухите съставки в голяма купа. В друга купа се разбиват яйцата със захарта, добавя се айряна и кафето. Течната смес се сипва на няколко части към сухата смес. Накрая се добавя стопеното и охладено масло.\nБлатът се пече в загрята на 160*С за около 30 мин.\nТъй като сместа за блата е много течна, може да ползвате част от бисквиттеното тесто (по-долу), за да облепите долната част на ринга, в който ще печете блата, така че сместа да не изтича.\n95 г масло, студено\nПоставете всички продукти в купата на кухненски робот и смелете на кратки пулсове, докато се образува ронливо тесто. Съберете го с ръка и увийте в стреч фолио. Приберете в хладилник за около 30 мин.\nНатрошете тестото върху покрита с хартия за печене тава и печете в загрята на 160*С с вентилатор фурна за 10 мин.\n120 г боровинки, пюрирани\nНакиснете желатина в 60 г студена вода.\nЗагрейте на котлона млякото и боривнките. През това време в купа разбъркайте жълтъците със захарта. Прибавете загрятата течност на тънка струя към жълтъците. Поставете купата със сместа на водна баня и гответе с постоянно и енергично бъркане с телена бъркалка, докато сместа стане гладка и леко се сгъсти. Свалете от водната баня и разтворете накиснатия желатин в топлата смес. Охладете крема до стайна температура.\nРазбийте течната сметана на меки връхчета и смесете с боровинковия крем като разбърквате внимателно с шпатула.\n* препоръчвам да добавите 30 г лимонов сок и лимонова кора към крема, нещо, което аз не направих, но определно ми липсваше кисела нотка. Ако добавите лимонов сок – загрейте го, за да разтворите в него желатина и така смесете с маскрапонето.\nНакиснете желатина в 30 г студена вода, след което го загрейте на водна баня, за да се втечни. Смесете го с маскарпонето. Разбийте сметаната на меки връхчета и добавете към маскарпонето.\nШоколадов крем с маскарпоне за декорация\nСтопете белия шоколад на водна баня и добавете към него сметаната. Приберете в хладилник, за да се охлади. Прибавете маскарпонето и разбийте с миксер до получаване на гладък и плътен крем.\nНа дъното на формата поставете блата. Покрийте го с боровинковия крем и приберете в хладилник или фризер, докато стегне леко. Подредете отгоре пресни бороивнки и натрошете част от какаовата бисквита. Покрийте с маскарпоне муса и приберете в хладилник за поне 6 часа (най-добре до следващия ден.\nДекорирайте тортата с шоколадовия крем с маскарпоне и пресни плодове.\nThis entry was posted in Десерти / Desserts, Торти / Cakes, ХРАНА / FOOD and tagged боровинки, боровинков крем, маскарпоне мус, мус торта, шоколадов блат by Katerina Rangelova. Bookmark the permalink.


Имам приятел, но той не е подходящ за мен и обичам друг. - Spodeli.net\nИмам приятел, но той не е подходящ за мен и обичам друг.\nпреди: 1 година, 4 месеца, прочетена 1160 пъти\nЗдравейте! Пиша този пост с мисълта, че от някои може да бъда сметната за глупава или каквото и да е, но това няма значение за мен.\nПреди няколко месеца, близо година, се запознах с настоящия ми приятел. Той чакаше доста за мен, следеше ме с месеци, бяхме приятели за доста дълго, но най- накрая се съгласих да му дам шанс. Проблемът е, че нещата още от началото не бяха розови. Харесвах го много, но той беше крайно ревнив и стресиран. Разбирам го, защото често се чувствах по същия начин, но се опитвах да му помогна да се подобри преди да съм с него. За малко успяваше, чувстваше се по- добре, беше станал по- лъчезарен и мил. Мислих много, но реших да опитам и за това сега сме заедно. Но докато не бяхме, допуснах някои грешки, които му признах преди да встъпим във връзка, които явно отново го върнаха в предишното състояние. Откакто сме заедно е отново стресиран, постоянно ми се обажда къде съм, не ми дава да комуникирам с никого, в същото време го е страх да бъде честен. Не правя почти нищо, с което да го провокирам, вярно, и аз понякога се държа зле, но той е в някакъв ужас, страх, от които не може да излезе. Имам чувството, че е обсебен, а не влюбен. Страда. Покрай това и аз ставам нервна и ме дразни много. Ако правя нещо друго, той се чувства сякаш другите неща са по- важни, заяжда се, ако не съм постоянно покрай него. Самият той обаче е допускал същите грешки, които и аз, но е в постоянна тревога. Има травми от миналото си, които пренася и върху нас.\nВ последствие се запознах с друго момче, с което наистина искам да бъда, кара ме да се чувствам по- добър човек, усещам красотата на деня с него. Но не искам да лъжа и двамата, а това се получава. Другото момче също си има своите недостатъци, но ми помага да уважавам самата себе си и другите повече. Искам да му дам шанс, обичам го, но ако скъсам със сегашния си приятел, ме е страх, че може да се самоубие. Казвал ми го е, дори ще се опита да разбере дали имам друг и, ако разбере кой е, ще го заплашва. Ще изпадне в ужас. Той иска дори задължително да се ожени за мен, постоянно очаква потвърждение за моята любов. Та имате ли идея по какъв начин е най- добре да постъпя? Знам, че допускам грешка и съжалявам, но положението със сегашния ми приятел е опасно. Той ще се срине. Но съм сигурна, че неговото не е любов, а обсебване. Жал ми е за него, искам да му помогна, защото го разбирам. Но в същото време тази връзка в момента не е добра и имам чувства към друг. Моля ви, помогнете ми.\n1. На колко сте години? Със сигурност трябва да прекратиш настоящата си връзка. Недей да му се връзваш на твоя приятел и да направи някоя глупост, избора си е негов и ти нямаш никакво участие там. Той има сериозни проблеми със себе си и му е нужна професионална помощ. Сподели с приятели и родители, гледай да не оставаш дама с него, не излизай дама, смени си номера, блокирай го навсякъде, не говори с него, излез възможно най - бързо от живота му. И много внимавай да не разбере за другото момче, много! Кажи му, че искаш да си починеш от връзката ви или по телефона или очи в очи, но някой да бъде с теб. В никакъв случай не оставай сама с него! Не му давах възможност да говори с теб и да те заплашва или да те накара да изпитваш майчински чувства или съжаление да не те разнежи. Момиче, бягай надалеч, бягай!\n2. Няма да се самоубие, стига глупости. Говори го за внимание и е от отчаяние. И мен са ме плашели с това, пък всички са живи и здрави.\n3. Трудно е да се даде някакъв съвет, въпреки подробното описание. Според мен не сте един за друг. Той винаги ще има нужда от демонстрация на твоята любов към него. А ти никога няма да можеш да му я дадеш по начина, по който той я иска. Ще се измъчвате взаимно. Като цяло нещата не звучат много здравословно.\n5. Човек ще каже че живееш само и само за да се събереш с някой мъж. Я се раздели и с двамата за един по-дълъг период от време да ти дойде акъла. Или егото ти няма да понесе ако няма кой да го чеше нонстоп?\n6. Е що се занимаваш с тоя психопат? Толкова ли си неуверена.


Близки на прегазената в Самоков готвят протест :. Актуално\nНачало / Актуално - България / Близки на прегазенат...\nБлизки на прегазената в Самоков готвят протест\n"Възмутени сме от съдебното решение на местния съд", казват роднините на 49-годишната жена\nРоднини на прегазената жена в Самоков готвят протест, стана ясно днес.\nСтава дума за инцидента от петък, при който 49-годишна жена, служител на платената зона за паркиране в Самоков, бе блъсната два пъти от дрогирания шофьор Виктор Делигълъбов (24 г.). Вчера той бе освободен под домашен арест с решение на районния съд.\n49-годишната Недялка все още е на апаратно дишане, в медикаментозна кома и й предстоят няколко животоспасяващи операции, разказва дъщеря й пред Нова ТВ. „Състоянието й не се е променило. Докторите ни съобщиха, че може да има и проблем с мозъка. Има оток, който трябва да премине, за да могат да й направят скенер и да видят”, казва дъщерята на потърпевшата. Тя добавя, че на пострадалата е преливана кръв и днес също предстои преливане. Близки на семейството са се организирали и за сега нужда от кръв няма.\n„За мен това, че са го пуснали под домашен арест не означава нищо. Не приемам аргумент, като „системите на колата не работят”. Възмутени сме от съдебното решение на местния съд. Имаме съмнение, че докато е под домашен арест той може да избяга от страната. Имаме информация, че и преди го е правил. За нас този човек е убиец”, казват още близките на пострадалата.\n„Общината винаги е била близко до гражданите си. Във връзка сме със семейството на пострадалата жена. Бихме помогнали с всичко, което е по-нашите възможности. Познаваме пострадалата, тъй като е общински служител”, каза секретарят на общината.


Четириетажна нова жилищна сграда, построена във високата част на кв. Варуша, с панорамна гледка към града, крепостта Царевец и катедралата. Сградата е от четири жилищни етажа и сутеренен етаж, построена върху собствен парцел с площ 183 кв.м. Трите жилищни етажа са еднотипни, състоящи се от: дневна, кухня-столова, две спални, дрешник, два санитарни възела и панорамна тераса. Четвъртият етаж е мансарден, състоящ се от: дневна-столова-кухня, две спални, санитарен възел и две тераси. Сградата е с акт 14, без довършителни работи. Функционалното разпределение позволява в сградата да се обособят четири самостоятелни жилища.(http://www.yavlena.com/82206)


Еднодневна екскурзия до Едеса, Гърция - Оферта 9lRpUk — Deals.bg\nLast minute! Еднодневна екскурзия на 11.08. до Едеса, Гърция! Транспорт, програма и екскурзовод от ТА Поход!\nПосещение на водопадите на рекa Водо\nПосетете "Града на водопадите" - Едеса!\nПосещение на чудните водопади на рекa Водо\nФото - пауза сред красивите водопади\nВходните такси на посещаваните обекти и обекти, посещавани по желание на туристите\n• Посещение на чудните водопади на рекa Водо\n• Фото - пауза сред красивите водопади\n• Входните такси на посещаваните обекти и обекти, посещавани по желание на туристите\nТоп цена 40.50 лв.


МЕРКИ СРЕЩУ ПАНДЕМИЯТА! 2 факултета в ЮЗУ преминават към онлайн обучение | Вестник СТРУМА\nДата: 16.10.2020 / 9:16\nВъв връзка с удължената епидемиологична обстановка след решение на Факултетен съвет и заповед на декана проф. д-р Преслав Димитров студентите на Стопанския факултет към ЮЗУ „Н. Рилски” преминават към онлайн обучение. То ще се осъществява в рамките на месец – от 19 октомври до 20 ноември 2020 г., и важи за студентите от всички специалности редовна форма, ОКС „бакалавър”. Лекциите и семинарните упражнения от дистанция ще се провеждат чрез платформата Blackboard и други алтернативни платформи за обучение (BigBlueButton).\nКакто „ Струма” писа, още с началото на новата академична година от Факултета по педагогика внедриха „комбинирано” обучение. В първите две седмици присъствено занятия имат само първокурсниците от професионално направление 1.2. педагогика, ОКС „бакалавър“. Студентите 2, 3, 4 курс през целия семестър ще се обучават от дистанция.\nПрактическите упражнения от дистанция ще се провеждат чрез разработване на практически задания в платформата Blackboard и други алтернативни платформи за обучение (Zoom, Moodle, Teems, BigBlueButtum). Хоспитирането от дистанция ще се провежда под формата на: Online хоспитиране; чрез разработване на казуси в платформите, използване на видеоматериали (учебни филми, педагогически ситуации в детската градина, видеоуроци), присъствено хоспитиране (при възможност). Според спецификата на учебната дисциплина по преценка на преподавателя могат да се използват различни варианти на хоспитиране.\nTags:водещионлайн обучениеПИФСтопанския факултетЮЗУ\nПредишна : Маскиран мъж открадна кутия за дарения за болно дете в Перник\nСледваща : Разбиха банда, изпрала милиони евро, откраднати от хакери\nдо "тина и михи"?\n17.10.2020 в 7:57\nКой е “този простак иван”?\nтина и михи\n17.10.2020 в 0:27\nтоя простак иван с това ли си запълва пенсионерския живот, по цял ден виси по форумите.\nАко в университетите в страната организацията е поне на някакво ниво то в юзу тя е тотална каша. Не на университетско ниво, не на факутетно а катедра по катедра се решава за формата на обучение. Пълен хаос! Няма никаква яснота! Преподавателите си издирва студентите чрез фейсбук за да могат да им изпратях линк за големите сини бутони, който бутон я работи я не. Повечето преподавателите нямат никакви електронниматериали – претендирайки за авторски права, а други са снимали по страница-две от някой учебник и за тях това е достатъчно “за да има студента какво да чете”.\nДори и да иска някой преподавател да си свърши добре работата, му се налага да се занимава с технически и организационни неща вместо да се концентрира върху материала който трябва да престави на студентите.\nЛошото е че смешника-преписвач тихо и кротко облагодетелстван от обстоятелствата си папка комисионни от обществени поръчки, министърчето на образованието си мълчи и не предприема действия да го острани, университета за пореден път е ремонтна площадка и нито една зала с капацитет да позволи разстояние между студентите не може да се използва а плочките положени във вътрешния двор и пред сградата на първи корпус вече започнаха да се начупват или да хлътват. Прекрасна картикна…\nЗа онези които изпитват отчаяние оптимистично мога да им подскажа че след пишман професора ще дойдат двамцата от снимките по-горе – единия туристаджия експерт по КОВИД(18+1) а другия нАучен ръководител на каскет-докторанта, и те така…\nМного е прав Клатик Урко, явно дълго е клатил уркото си в ЮЗУ-то и не е подложил дирника си на престъпната шайка на крадците-некадърници Юруков-агент Андреев-Марин и сие!\nШайката начело с пишман ректорчето Юруков, агент Андреев – брадатия козел и тези двама мазници ще закрият този университет. Подлоги и мишки на некадърника Юруков – незаконно избан за ректор. Хайде да си ходи, иначе ЮЗУ ще фалира.\nМинистърчето и то е в кюпа – мълчи и се скатава в министерството, ужким прави проверки на ЮЗУ, а всъщност всичко замита…..понеже и той е на хранилката.\nДа ви имам мазните физиомутри на тези прасчовци! Направо закривайте този ПУЦ и спестете грешни пари на данъкоплатците!


Католическата църква. От Джон Л. Алън-младши\nГледан отвън, Ватиканът изглежда имунизиран към промените и глух за скандалите. Истината е обаче, че най-старата религиозна институция в света почти никак не прилича на мистериозната църква, рисувана от въображението на специалистите по конспиративни теории. Католицизмът днес привлича милиони нови и най-различни последователи, които приемат църковната традиция на дебата и независимостта й в проповедта.\nОт Джон Л. Алън-младши\n"Католическата църква се смалява"\nНе. Дали заради глобалния недостиг на свещеници, празните скамейки в бивши католически крепости или лавината от скандали, свързани със сексуално насилие, може наистина да останем с впечатлението, че съвременната католическа църква е в упадък. Истината е, че тя преживява най-големия растеж в историята си от 2 хилядолетия насам. Католиците по света нарастват от 266 млн. през 1900 г. до 1.1 млрд. през 2000 г. - увеличение с 314%. За сравнение - населението на света е нараснало с 263% през миналия век. Следователно църквата не просто се възползва от демографския бум, тя успешно привлича нови вярващи.\nДа, католицизмът се свива в Европа, а щеше да губи почва и в САЩ, ако не бяха имигрантите, особено от Латинска Америка. Скорошно изследване на Pew Forum открива, че цели 10% от американците са бивши католици. Този упадък обаче е компенсиран от растежа на църквата в Африка, Азия и Латинска Америка. Само в централна Африка броят на католиците нараства с изумителните 6700% през миналото столетие - от 1.9 млн. до 130 млн. души. В Демократична република Конго днес има същия брой католици като в Австрия и Германия, взети заедно. В Индия има повече католици, отколкото в Канада и Ирландия, взети заедно.\nВсъщност католицизмът не се смалява, премества се демографският му център. Това, което в миналото е било една в голяма степен хомогенна религия, концентрирана в Европа и Северна Америка, днес действително е универсална вяра. През 1900 г. само 25% от католиците живеят в развиващите се страни; днес те са 66% и броят им продължава да расте. След няколко десетилетия новите центрове на теологичната мисъл вече няма да бъдат Париж и Милано, а Найроби и Манила.\nРаждаемостта в днешно време спада в голяма част от развиващите се страни, поради което е малко вероятно в следващите 100 години католицизмът да запази впечатляващия темп на завоеванията си от ХХ век. В части от Латинска Америка, Африка и Азия католицизмът е изтласкан от конкурентите му като особено бързо разпространяващите се евангелски и петдесетни църкви. Все пак най-голямото предизвикателство пред католическата църква днес не е как да се справи с упадъка, а как да се превърне в една мултикултурна вяра.\n"Католицизмът е в дясната страна на политическия спектър"\nСамо отчасти. Зависи от използваната дефиниция на "дясно", както и за коя точно църква става дума. Вярно е, че институционалните структури на католицизма са инстинктивно консервативни. През ХIХ век папа Григорий ХVI действително блокира строежа на пътища и газовото осветление в папската държава от страх докъде могат да доведат подобни "неестествени" нововъведения. Също така е вярно, че по спорни въпроси като абортите, еднополовия брак и изследванията с ембрионални стволови клетки официалните католически позиции са твърдо на страната на културната десница (тези консерватори, които виждат дясната позиция като връщане към изконните ценности - бел. ред.).\nИ все пак църквата винаги е била нещо повече от своята йерархия, а нагласите на базово ниво са всичко друго, но не и уеднаквени. САЩ предлагат подходящ пример. Исторически американските католици са демократи и въпреки агресивните опити на консерваторите да ги спечелят от времето на Рейгън насам и сега съществува значителен корпус от либерални католици. Доказателство за това дават повечето социологически проучвания, правени преди президентските избори през 2008 г., които показват, че католиците са разделени поравно между Барак Обама и Джон Маккейн (в крайна сметка Обама получи преднина от девет пункта - бел. ред.).\nА даже и официалните позиции на църквата едва ли ще спечелят безрезервното одобрение на светските консерватори. Покойният папа Йоан Павел II бе водещ морален критик и на двете войни в Персийския залив. Папа Бенедикт ХVI изобличава "фалшивите упования" на пазарния капитализъм в американски стил, а освен това се очертава и като красноречив еколог. Заедно с това католическата църква официално е против смъртното наказание, против търговията с оръжие, за ООН и за имигрантите - все позиции, които са анатема за мнозина от десницата.\nЕпископи и теолози настояват, че ако разглеждаме католическата социална доктрина в пълнота, църквата ще се окаже несъвместима с което и да било светско формирование. Джон Кар, служител ветеран на американската "Конференция на католическите епископи", нарича католицизма политически бездомен. На 5 от деветте на брой президентски избора в САЩ за периода 1972 - 2004 г. повече американски католици гласуват за републиканец, а за демократ - на 4 от тях. Независимо дали това се дължи на официалното църковно учение или на нагласите на вярващите, католическата църква не е американската републиканска партия в състояние на молитва.\n"Църквата е богата като Крез"\nНе точно, макар че със сигурност не е и бедна. Всеки, който е стоял на площад "Св. Петър" в Рим и е гледал някой от принцовете на църквата (разговорното название на католическите кардинали) да излиза от черен мерцедес с ватикански номер, със сигурност трудно ще преглътне стоновете колко трудни били времената за църквата.\nИ въпреки това богатството на католичес ката църква обикновено е преувеличено. За Ватикана например се твърди, че се къпе в разкош, но неговият годишен бюджет се равнява на по-малко от 400 млн. долара. За сравнение - бюджетът на Harvard University е над 3 млрд. долара. Ватиканският портфейл от акции, облигации и недвижимо имущество се равнява на приблизително 1 млрд. долара. Ако си позволим едно малко произволно сравнение, Forbes изчислява, че Опра Уинфри сама притежава активи на стойност 2.5 млрд. долара. Културно-историческите съкровища на Ватикана, като например "Пиета" на Микеланджело, са буквално безценни - те са вписани във ведомостите на Ватикана със стойност от по 1 евро, тъй като никога не могат да се продават или залагат.\nКатолическите енории и епархии по света понякога са едри собственици на земя, но църквата поддържа и огромна мрежа от училища, болници и социални центрове. Тази инфраструктура може да произведе на пръв поглед впечатляващи доходи. През 2001 г. годишните постъпления в различните програми на католическата църква в САЩ се равняват на 102 млрд. долара. Въпреки това повечето от тези програми едва излизат на нула, а нерядко дори са на червено, защото те обикновено обслужват социални групи с ниски доходи и малцинства. Извън Европа и САЩ повечето енории и епархии преживяват с мизерен бюджет, да не говорим за мисионерите, които често живеят в отчаяна бедност в отдалечени райони.\nКатолиците, почвайки от папата и стигайки до обикновения енориаш, редовно призовават църквата да възприеме по-голяма "простота" и е напълно справедливо да се очаква една организация, изискваща справедливост за бедните, сама да практикува това, което проповядва. Популярните представи обаче за чувалите с пари, нахвърляни в мазето на църквата, са заблуждаващи. Тях просто ги няма.\n"Църквата никога не се променя"\nПогрешно. Истината не е, че църквата не се променя, а че тя никога не признава промените си. Дългогодишните католици знаят, че когато авторитетно лице в църквата започне изречението си с "както църквата винаги е проповядвала", някоя отдавна установена идея или практика ще бъде преобърната с главата надолу.\nНапример едно време църквата е смятала лихварството за грях, което днес вече не е догма. Припомнете си и това, че когато папите са имали и светска власт, те са наказвали престъпниците със смърт - посетителите в Рим могат да надникнат в музея по криминология, където ще видят идеално запазена папска гилотина, дар от Наполеон. Днес, разбира се, католическата църква е водеща в световните кампании срещу смъртното наказание. Съвсем наскоро папа Бенедикт ХVI изостави вярата в чистилището - специално преддверие в задгробния живот, предназначено за непокръстените бебета.\nАпологетите на църквата може да твърдят, че онова, което се променя в подобни случаи, са историческите обстоятелства, а не фундаменталните принципи. Но при всички положения нещо важно си отива. Типичният случай е нарастващото напрежение от низините в крайна сметка да избликне и да доведе до съответния пробив, както става по време на Втория ватикански събор в средата на 60-те години на ХХ век. Внезапно службите започват да се извършват на местните езици, а не на латински; от критик на либералността в религията католицизмът става застъпник на човешките права, а "еретиците" протестанти се превръщат в "разлъчените братя".\nТова не означава, че църквата е разграден двор. И в бъдеще няма да има папа, който да проповядва, че Исус не е съществувал, че не е бил Божи син или че използваните в католическата служба хляб и вино май не се превръщат в тялото и кръвта Христови. При католицизма винаги имаме смесица от приемственост и промяна. Трудното е да се предскаже какво може да се промени и кога.\n"Ватиканът е забулен в тайнственост"\nНе съвсем. Всъщност Ватиканът съвсем не е толкова потаен, колкото повечето други институции с глобален обхват - да речем, американското правителство или Coca Cola. Ватиканът не събира снимки от шпионски спътници и не е вманиачен да засекретява устройството на технически авангардни оръжия. Той няма търговски тайни, няма научно-развойна дейност или планове за пазарно присъствие, които трябва да се пазят далеч от любопитните очи. В резултат от това много по-голяма част от дейността на Ватикана се провежда пред погледа на обществеността, отколкото външните хора си представят.\nОтгоре на това Ватиканът не е особено умел в пазенето на тайни, дори когато реши да ги пази. В крайна сметка това е бюрокрация, пълна с хора, мислещи по свой начин и със силни убеждения. Рано или късно повечето неща изтичат. (Има една известна поговорка, че Рим е град, в който всичко е мистерия, но нищо не е тайна.) През лятото на 2007 г. папа Бенедикт ХVI издаде дългоочакван декрет, който даде на свещениците разширени пълномощия за празнуване на старата латинска служба. Но когато декретът се появи, той не предизвика никакви вълнения, защото съдържанието му бе изтекло в пресата месеци преди това и вече бе подложено на изчерпателен анализ.\nПроблемът на Ватикана е не толкова в неговата потайност, колкото в изключителната му уникалност. Той не прилича на никоя друга институция и има своя собствена история, език и самобитни ритми. Ако не знаете разликите между възгледите за благодатта на йезуитите и на доминиканците през ХVI век например или между "стол" и "столђ", разговорите във Ватикана често ще ви се сторят ужасно трудни за разбиране. Ако пък, да речем, не сте наясно, че заместник-началникът в повечето канцеларии е човекът, който действително върши работата, ще ви бъде трудно да следите прехвърлящата се топка на църковните работи. Разковничето към разбирането на Ватикана е овладяването на неговата култура. Ако го постигнете, воалът на тайнствеността бързо ще се вдигне.\n"Католицизмът е вманиачен в секса"\nНе, вие сте вманиачени. Преди сексуалната революция през 60-те години идеята, че католицизмът е строг в морално отношение, би се сторила изключително странна на повечето хора. Старите критики към католиците гласят, че те са прекалено отдадени на удоволствията на плътта, особено секса и пиенето, за разлика от по-въздържаните протестанти. Както някога е писал католическият поет Хилеър Белък: "Където католическото слънце червенее, там все е смях и виното се лее." Когато критиците днес атакуват католицизма за "пуританските" му позиции, човек може да си представи как истинските пуритани, презирали римокатолическата църква заради моралната й разпуснатост, се обръщат в гроба.\nОт 60-те години обаче католицизмът непрестанно е въвличан в публични дебати по така наречените тазови въпроси - като например правата на хомосексуалните, ролите на половете в семейството, абортите, противозачатъчните средства, изкуственото осеменяване и други страстно обсъждани теми на сексуалната етика. Католическите постулати, които в миналото се възприемали от средния човек като умерени или дори либерални, като например насърчаването на голямото семейство, започват да изглеждат все по-остарели на повечето наблюдатели.\nИстината е, че становищата за секса и половете се оспорват дори в самата църква. Проучванията показват, че много католици, поне в САЩ, не са съгласни с официалните позиции на църквата по въпроси като противозачатъчните средства, оплождането ин витро и правото на свещениците да се женят. По-скромни мнозинства подкрепят ръкополагането на жените за свещеници и се противопоставят на категоричната забрана върху абортите. И въпреки че свързаните с правото на живот въпроси са съществен фактор при избора на президент за много американски католици, въпросите на социалната справедливост, като например подпомагането на бедните семейства и реформата на имигрантския режим, често са не по-малко важни. Както и по много други теми, католическото мнение е далеч по-разнообразно (и толерантно), отколкото често си мислим.\nАко някъде се занимават прекалено много със секса, това е в популярната култура, а не в църквата. През първите години на своето папство Бенедикт ХVI всъщност използва думата Африка четири пъти повече, отколкото думата секс. Въпреки това обаче един-единствен ватикански документ, забраняващ на гейовете да стават свещеници, доминира във вестникарските заглавия. Пресечните точки между секса и религията чисто и просто се продават добре, но не е особено справедливо да обвиняваме църквата за това.\n"Църквата е ултрайерархична"\nНе съвсем. Католицизмът има ясна йерархия, което го прави доста необичаен на фона на съвременните религии. "Кодексът на каноничното право" на църквата придава на папата "върховна, пълна, непосредствена и универсална пряка власт". Тази йерархическа структура подхранва усещането, че католицизмът се ръководи почти изцяло отгоре надолу. На практика обаче е една доста хлабава и децентрализирана институция.\nРимската курия, централната администрация на църквата, разполага с апарат от 2700 служители, които движат въпросите на над 1.1 млрд. католици. Ако в американското правителство се приложи същото съотношение между бюрократи и граждани, апаратът на федералната власт щеше да се състои от около 700 души. С други думи, Ватиканът не разполага със средствата да ръководи ниските нива освен в много редки случаи.\nОсвен това римокатолицизмът не представ лява гигантски холдинг. Активите на енориите по света не принадлежат на папата, а на съответните епископи, което им дава значителна автономия по административни въпроси. През 2001 г. например Рим заповяда на архиепископа на Милуоки да спре ремонта на местната катедрала, защото не одобрявал архитектурния проект. Архиепископът отговори, че той плаща на строителите, а Рим може да си гледа работата.\nДори в самия Ватикан службите действат доста независимо една от друга. Понякога лявата ръка на Рим наистина не знае или не одобрява онова, което прави дясната. През годините на Йоан Павел II например собственият му началник на церемониите често организира папски служби, които пренебрегват въведените от канцеларията на Ватикана промени в литургията.\nРеалното състояние на църквата вероятно най-добре се изразява от старото остроумие, че католицизмът е "абсолютна монархия, омекотена от селективно неподчинение". Зад местната независимост и променящите се реакции в контекста на скандалите почти винаги има един впечатляващ по своя размах жив дебат. И тъй като църквата става все по-разнообразна, тази традиция на диалог и размисъл ще бъде все по-важ на за нейното бъдеще. Папите и практиките ще се сменят, но фундаментът на вярата вероятно ще си остане силен и гъвкав.\nСтатията е публикувана във\nForeign Policy - България,\nброй 23, януари 2009


Най-добрите семейни автомобили на 2019-а - ᐉ Автомобилни новини, статии и информация | ФАКТИ.БГ\nНай-добрите семейни автомобили на 2019-а\nПубликувана: 29 Май, 2019 17:11\n50 КОМЕНТАРА | ВИДЯНА 22560\nАмериканското потребителско издание Edmunds обяви за 12-и път ежегодната си класация на най-добрите семейни модели на пазара. Победителите в различните категории са определени след продължителни тестове и оценка на повече от 30 критерия в пет главни области - пътно поведение, комфорт, интериор, практичност и технологии. Експертите са отчитали също безопасността и семейните удобства.\nНай-добър семеен миниван: Honda Odyssey\nOdyssey печели точки с екстра, каквато не предлага нито един от конкурентите - вградена прахосмукачка. Японският модел глези пътниците със седалките Magic Slide, които могат да се конфигурират по всевъзможни начини, а камерите позволяват на родителите да държат постоянно под око случващото се в задната част на купето.\nНай-добър семеен седан: Honda Accord\nС просторния си салон, огромния багажник и изобилието от системи за сигурност още в базовото оборудване Accord е подходящ избор за всички, които странят от SUV-модата.\nНай-добър семеен пикап: Ram 1500\nОбикновено класическият пикап не се вписва в понятието "семеен автомобил", но в случая с Ram 1500 това не е точно така, особено ако домочадието си пада по забавленията на открито и екскурзиите сред природата. Моделът има удобни задни седалки, най-голямото в класа разстояние за краката на пътниците отзад и пружинно окачване, благодарение на което превъзхожда много SUV-та по отношение на комфорта.\nНай-добро малко семейно SUV: Honda CR-V\nCR-V има един от най-големите багажници в сегмента, харчи малко и притежава внушителен арсенал от системи за активна безопасност. Сред практичните опции са автоматичната пета врата и безключовият достъп.\nНай-добро голямо семейно SUV: Kia Telluride\nНай-пресният модел в класацията печели победата в сегмента с комфортния си трети ред седалки, доброто пътно поведение и практични решения като множеството USB-портове. Висока оценка получават и модерните системи за безопасност като функцията за контрол на слепите зони.\nНай-добър луксозен семеен автомобил: Mercedes-Benz E-Klasse\nОсвен че се предлага серийно с двойно предаване, E-Klasse трупа точки с луксозния си интериор. Багажникът на комбито пък поема 640 литра, с което "бенцът" превъзхожда повечето SUV-та.\nНай-добро малко луксозно семейно SUV: Volvo XC60\nКато всяко друго Volvo, XC60 продължава традициите на марката в областта на безопасността, но добавя към тях стил и комфорт. Макар да е по-скъп от повечето предложения в сегмента, шведът попада по-скоро в долния ценови спектър на луксозните SUV-та, а оборудването включва приятни хитрини като интегрираната детска седалка и интуитивната информационно-развлекателна система.\nНай-добро голямо луксозно семейно SUV: Lincoln Navigator\nЗа големи семейства, които истински ценят лукса и комфорта, Navigator няма много алтернативи. Американската грамада глези пасажерите си простор в излишък и екстри като трети ред седалки с електрическо сгъване, система за активно потискане на шума, достъп до безжичен интернет и 10-инчови екрани за местата отзад.\nшкода супърб комби 4по4 2019 къде я забравихте? 690 литра багажник ще спука задниците на повечето от колите тук въпреки, че изглеждат големи а 2.0 тси с 280 коня ще спука доста от тях и на гонки също\nКоментиран от #4, #19, #22, #44, #49, #50\nМного ми дреме какво мислят тия грандомани. За тях Е класата е компактна, а ако видят нашите минивани ще се учудят как се събират 7 човека - Одисея е 5 метра и малко отгоре. Аман от тия. И на всичкото отгоре използват тъпанарски мерни единици - що е то паунд фут? Какво е миля на галон? Не ми дреме, ние тук ползваме нютон метри и литри на 100км. Писна ми да ги слушам.\nДо коментар #1 от "симпли клевър":\nТая класация е на ония дебелите идиоти отвъд океана. Затова и няма нормални коли, само големи и тежки дето харчат 30/100\nмани.. за тях е важно да има за чаши да си пият храната на течност от сламка\nАбе Одисея е идеална за пътуване.\nДа, на теб ти харесва да си роб в собствената си държава. Без мечти и стремежи, защото ако, недай си боже, ги имаш EU бързо - бързо ще ги смачка с акцизи!\nНай-доброто за семейството е естествено най-сигурното, а това е Tesla. Колкото и да пробутват боклуците с ДВГ няма по-сигурна кола. Дали ще е Model S, 3 или X няма значение.\nНика много ти отива на коментара\nИмате много гришна представа за Америка. Никоя от тези машини не прави 30/100. Пожелавам ви да се качите на някой от посочените автомобили, американско изпълнение. Ще си промените представите за семейна кола.\nКласацията е за американско семейство.Те живеят в друг свят ,където бензина струва между 0,45 -0,75 долара новите коли са евтини и заплатите много по високи със сравнение в България.Всеки който е бил го знае ,но на хубавото се свиква лесно\nРено - Дачия? Къде са в тази класация? Тея камиони не горят 30 на 100 ако ги караш на дълги разстояния. Ако го караш това всеки ден в град където всичко ти е в радиус от 5 6 км максимум... Ще папка нафтичка/бензинче 😁 Пуснете реална класация за Европа/България.\nА ЕВРОПЕЙСКА КЛАСАЦИЯ НЯКОГА\nЩЕ ПУБЛИКУВАТЕ ЛИ ? ТЕЗИ ОТВЪД ОКЕАНА СА ЯСНИ ТЕ СА ЗА ТЯХ.АКО Е ВЪЗМОЖНО ДА ВИДИМ НЕЩО КОЕТО Е ПО- БЛИЗО ДО НАС... И АКО НЕ Е ВЪЗМОЖНО ПАК ИСКАМЕ ДА ВИДИМ КЛАСАЦИЯ С НОРМАЛНИ ЕВРОПЕЙСКИ КОЛИ.СТИГА СТЕ НИ НАСАЖДАЛИ АМЕРИКАНСКИ КЛАСАЦИИ.\nДа ви пикая на амерската класация.\nХонда Одисей е най добрата семейна кола 280 коня в класата изглежда като каруца от столипиново сравнение с Японеца\nСемейния мерцедес е R-class 10 пъти по добър от E -class\nДо коментар #17 от "хитлер":\nПоради някаква причина R- класата не можа да се наложи в Щатите. От няколко години не се произвежда. Според мен проблема беше в изчанчения дизайн.\nКогато Шкоде бие Хонда на драг ми се обади\n2.0 турбо акорда е 280 коня също но с 1.2 сек по -бърз от Шкодака\nПрави са колегите, стига с американските класации, че ако продължаваме ще минем и през пикапите, и хот роуд, и драгстери и монстер трак и т.н...\nПроявете креативност, нали сте журналисти, а не преводачи...\nКакво пък толкова видяхте в хонда?\nДо коментар #19 от "Васко":\nСтига с тия апонски агреагати де... Оливате се. Шкодата за 30 год стана много повече автомобил от някои силно прехвалени азиатски легени на космически цени.\nШкода супърб комби 4х4 2019 е иизключителен автомобил, знаеш ли какъв е единственият му "проблем"?? Че няма отпред емблемата на някоя от тези коли в класацията. Колкото и да са ми противни ония затлъстели, зомбирани и генно-модифицирани субекти зад Океана, признавам, че изпитвам определена завист към тях, че могат да си позволят спокойно да карат тези возила,което би било трудност за хората дори в "белите" европейски държави.\nДо коментар #21 от "Какво пък толкова видяхте в хонда?":\nкарай си шкодата тогава.Американците това оценяват.Пише се японско а не апонско!!!\nКато чета твоят коментар и ти не си по-грамотен от него... Надали някой тук сериозно се интересува от американски класации за автомобили, но пък нека има, защо не?!\nКво ревете кат вдовици за кор за тая шкода?Американците това ценят!!!\nШкодата в това изпълнение е в пъти по -добра от Хонда ,че и много други !\nХонда въобще не предлага тази конфигурация , адаптивни амортисьори пък съвсем\nТи вярваш ли си,че Шкода е по-добра от Хонда.Бързо отивай на преглед.\nТи не си истомскоя Антон с ГТР !:):):)\nРазбира се ,че в вярвям ! Аз даже съм убеден ! Акорда ми е любима кола от поне 30 г .! Със супърба в тази комбинация обаче няма шанс !\nАз лично ходих с колегата на изложението във а Франкфурт 2015 за премиерата на Супърба . Там го видяхме в топ изпълнение Бяла перла с панорама и т.н ! Автомат ,4х4 , комби , уникален ! Колегата го поръча същия и го чака 10 месеца . Аз имам доста км на него . Шофирам кола за 68000 € която излезе от гаранция миналата година ! “Маркова “!:) Шкодата е много добра алтернатива ! Даже не отстъпва по- нищо ! Може да е малко по- обезшумена единствено !\nНа Акорд ,седан , бензин съм се возил няколко пъти . Солидна сглобка и до тук ! Няма комбинации в техническо отношение които предлага Шкода и много друго . Имам са пиша поне десет страници с разлики !\nНай-добрата кола е колaта на жената в случая Lexus NX200t. Препоръчвам на всеки.\nДо коментар #28 от "Антон 1":\nПич, ти на какъв език пишеш? Трябваше ми преводач ,за да ти разбера коментара.\nНеслучайно Хонда са в класацията с цели три автомобила. Който е шофирал Хонда, знае. Сменя модела, марката - не. За нашите пътища Хонда е подходящ автомобил, доста по - здрав от една Шкода, която си оставя половината карантии по дупките. Аз лично за семеен автомобил залагам на ЦРВ - то. А старите модели с по - високото окачване и пикник масата в багажника за нашите условия са незаменими! Хвърляш в багажника детската количка, даже без да си правиш труда да я сгъваш, чадъра, два-три пикник стола, някаква постелка, багаж според това къде отиваш и кеф ти море, кеф ти планина, кеф ти екопътеката, до която се стига само по черен изровен път 10 км. И в най - лошия случай харчи 10 на сто, не 30. Кеф ти бензин, кеф ти газ, ако щеш и дизел. И е сравнително компактен автомобил, един мерцедес е по - дълъг от ЦРВ - то. Широко е, удобно е, децата го харесват, стегнеш ли го веднъж, само профилактика и консумативи, ако е ново 10 години почти не го мислиш. Има защо цели три хонди да са в класацията, хората просто разбират от автомобили...\nАбе вие луди ли сте ? Гледали ли сте ревюта на това новото ЦРВ. Ужасно е от всякъде, никаква мисъл не е вкарана в него, а пък най-доброто било....\nНа такива класации който вярва е балък.\nДо коментар #31 от "Само Хонда":\nВерно е. Хондата е голяма кола а Акорда е най-голямата. Имах 9 години Акорд , купен нов карах го до 90к мили и нищо не му се развали за тоя пробег и години, дори мисля че две от гумите бяха оригиналните мишелинки... Уникална кола като надеждност. И много удобна , всички контроли направени умно , а не например като БМВ натиснеш копче и се чудиш дали не е eject, да смениш времето на часовника ти трябва иструкциите, CD ченджъра в багажника ... Хонда Акорд е най-добрата кола от среден клас. НО вече в Америка никой не купува седан , а CRV е на база на Акорд така че същата яка кола. Традицията продължава.\nПовечето от тези съм ги карал, и в доста щати съм бил - бензин по 0.45 долара за литър никъде няма.\nНай евтиния е 2.4 долара за галон в централните което е под 4 литра...\nВ развитите щати е над 4 което е доста над 0.75 така че имтересна информация имаш.\nА и разхода е доста под 30/100 защото карат много бавно. Над 85 мили в час няма къде да развиеш, колкото и да му се иска на човек ;)\nХондите са уникални.А къде бутате тия грозни шкодилаци тук.Те са за хора без вкус.\nСпециално за САЩ КИА няма конкуренция, а у нас Хонда ЦРВ.\nКъде ги караш ти тези , че ти горят по 10/100 ?????\nНа магистрала с 80-90 или на надолу по инерция ?\n, аз понеже се кефя и даже удрям 40/100 и нагоре\nАман от хора дето не разбират от коли , а само се изказват, защото пишело у вестника, че харчи 5 на сто\nМоже ли някой да се вгледа изключително дълго време в предницата на тази хонда црв, след което да си затвори очите и да се опита да си представи какво е видял?\nЦрв двойка бензин ръчна ми гори 10 на 100 извънградско до 120 км. /ч, после качва. На градско разходът е под 10 /100. Е, колата е с отлично обслужен двигател и това си казва думата, а новите ЦРВта са с по - нисък разход. Не знам как трябва да караш да ти се вдигне на 30/100 разходът на ЦРВто.... Не познавам такива хондаджии. Пък и семейство возиш, казано е, семеен, не състезателен автомобил. За нашите условия Хонда ЦРВ 1-3 генерация си върши идеална работа. Даже старите сивици са много добри семейни коли, знаеш, че няма да те остави на пътя. Акордът за България е идеален автомобил. Аз предпочитам ЦРВ - то заради по - голямата проходимост, че все ще се забием по някой черен път, водещ до уникално местенце за отдих :) И Рейндж Роувър спорт е много добър, но разходът и поддръжката не са за семеен автомобил на средностатистическо БГ семейство. От изброените в класацията автомобили, старите модели на Хонда от тези са и по джоба на българина, и изключително подходящи за семеен автомобил като комфорт, цена на поддръжката и здравина на автомобила. Хондаджиите сме и практични хора, все пак :)\nАмериканса класация нямаща общо с нашата действителност!\nАбе НИЕ - НАРОДА БЪЛГАРСКИ/в повечето случаи/нямаме пари за ляб,теа тъпунгери ми предлагат коли за по 200-300 хилки!Да си ги държат там и да си ги карат!!А к,во да кажем ние с гайдите??Ако се докопаме до някой курник втора употреба пак ще е добре!!!Т,ва е положението Минке!!!!КАЗАХ!!!!!!!!!!!!!!!!\nИзпуснаха много добри бързи и конфортни коли като Ауди Бмв и др.\nШкода се е превърнало в диагноза по нашите семпли географски ширини !\nОсвен в САЩ и в Канада, и Австралия, и Русия и във всички по-богати и големи държави, дори не знаят как да изчетат името на марката .....Аре аман от мизерници с коли на лизинг, или такива дето си мечтаят да са като тях и си купуват Шкодаци на старо ....\nА ве тъпанар , ако случайно забеляза, това е класация за СЕМЕЙНИ КОЛИ, СЕ- МЕЙ-НИ. Панимаеш, бальшевик??!!\nНе е класация за мАсквичи и джугулита. Те и те харчат 30/100 ама си ги обичате...\nПоследното поколение тойота РАВ 4 е най икономично и комфортно след това хонда CR-V.\nХайде стига с тези Хонди ,да си правят мотоциклети там и това е.От автомобили не разбират.Отвратителни задници имат,а пък таблата са им направени от кофички от кисело мляко бляк.Да си ги карат там в Щатите.Какво ги хвалите тия Хонди .\nChrysler Pacifica има също вградена прахосмукачка, и то от години.\nПроблемът на американските ванове, поне според мен е, че имат отвратителна конфигурация на седалките - 2 + 2 + 3. Тоест, на втория ред има само две седалки и ако имаш голямо семейство с 3 деца, какъвто е моят случай, си принуден да ползваш и седалките от третия ред и съответно значително да намалиш багажното отделение. Има и варианти с 3 места на втори ред, но средната седалка е миниатюрна и е сложена по-скоро за парлама. В това отношение европейските ванове са много по-добре измислени. На втория ред повечето имат три пълноразмерни седалки и така няма нужда да ползваш третия ред и имаш огромен багажник.\nПрочетохте ли, че проучването е правено в САЩ? Дали са чували за Шкода? 🤔🤔🤔


FullHD скрита камера в дистанционно за кола ключодържател на Lawmate PV-RC200HD2(KR) на топ цена — Диверсант\nFullHD скрита камера в дистанционно за кола ключодържател на Lawmate PV-RC200HD2(KR)\nКаталожен номер: PV-RC200HD2(KR)\nЦена: 392,00 лв. Без данък 392,00 лв.\nFull HD скрита камера в ключодържател дистанционно за кола PV-RC200HD2(KR) е модерно и мултифункционално устройство на тайванската реномирана марка специализиране в техника за шпионаж и контрашпионаж Lawmate.\nУредът притежава два основни режима на работа, съответно продължителен видео запис и снимки. Допълнително може да се ползва като уеб камера или като преносима флаш памет, а наличната метална халка го прави подходящ за ключодържател в ежедневието.\nВъзможно по-малък обектив\nШпионското дистанционно за кола се отличава с изключително малкия си обектив тип Pinhole, което в буквален превод от английски език е дупка от кърфица. Диаметърът на лещата е едва 4 мм, което е най-малкия възможен размер за 5 MP шпионски продукт. На практика това прави почти невидим уреда за околните, като в същото време може да правите качественo видео и снимки с висока резолюция.\nВсички файлове се запаметяват и съхраняват на SD карта памет. В комплекта е включена такава с максималния поддържан капацитет от 16 GB. Това пространство ще стигне за около 160 минути видеа. Функцията за цикличен запис позволява да продължите да снимате и след запълването й, като новите файлове ще се запазват върху най-старите.\nВидеата са във формат MOV и се запазват на всеки 10 минути, след което видеозаснемането автоматично продължава на нов файл. Картината е с Full HD качество и много добър аудио звук. Имате възможност за избор между две резолюции от типа 1080р и 720р. И в двата случая скоростта на снимане е 30 кадъра в секунда, което означава, че образите са реалистични, без накъсване и забавяне.\nЗаснемане на текст\nСпецифична особеност на този продукт е възможността да чете текст. Обективът фокусира идеално шрифтове, схеми, диаграми, таблици и други и спокойно може да бъде ползван за набавяне на важни доказателства. Това важи и за двете възможни резолюции. Дизайнът е максимално изчистен и с модерна визия. Предвидени са три бутона върху корпуса, с които лесно да сменяте отделните режими.\nПолезно допълнение е включената вибрация, която има за цел да индикира, че устройството е включено или изключено, че прави видео запис или снимки, или че батерията е твърде ниска. Ако се притеснявате, че това може да събуди подозрение, имате възможност и да деактивирате вибрацията. Захранването се осъществява чрез презареждаема литиево-полимерна батерия с капацитет от 650 mAh. С едно пълно зареждане шпионският уред ще работи около 120 минути на по-ниската резолюция. Всички налични кадри могат да бъдат с актуални дата и час.\nСвалянето и прехвърлянето на цялата информация от картата памет на компютър, лаптоп или мобилно устройство става по два начина. Първият е чрез предвидения в комплекта USB кабел, който служи и за презареждане на батерията. Другият вариант е да поставите картата директно в друго мобилно устройство или в четец, с който да я пъхнете в компютър. Ключодържателят дистанционно за кола със скрита камера е бутафорно и не може да отключва или заключва автомобили, независимо каква марка са те. Основната му цел е да запише важна среща, да снима незабелязано документи и още много други неща по изключително лесен и дискретен начин.\nТЕСТ - Видео Lawmate PV-RC200HD2(KR)\nОбектив: 1/3’’ прогресивен сензор CMOS\nДиаметър на камерата: 4 мм\nВидео резолюция: 1920х1080 / 1280х720\nСкорост на заснемане: 30 кадъра/секунда\nФото резолюция: 5МР (2592x1944)\nМинимална осветеност: 3.3 LUX@ F 2.0\nЪгъл на заснемане: 66 градуса\nПамет: поддържа до 16 GB SD карта памет (включена в комплекта)\nКапацитет: около 160 минути видео запис (10 минути видео заема приблизително 980 MB памет)\nМаркировка дата и час: ДА\nЗахранване: презареждаема литиево-полимерна батерия 3.7V / 650mAh\nКапацитет на батерията: около 120 минути видео запис\nВреме за презареждане: около 3 часа\nИнтерфейс: мини USB2.0\nРазмери: 7.5 х 4.4 х 1.7 см\n1х Скрита камера в дистанционно за кола\n1х Халка за ключодържател\n1х 16 GB карта памет


2015-07-03 14:35:18, публикувано от Станислава Петкова в / Емоции / Деца и родители\nДали Мадона ще задължава внучето си да спи всеки следобед? По-скоро не!\nПейка в парка. Петдесетинагодишна жена с кок и очила в стил Коко Шанел пише на лаптоп и полюшва бебешка количка с крак. Бебето промрънква, тя му дава биберон, запява тихо парче на „Ю Ту” и продължава анализа си за постиженията на генното инженерство в последните години.\nАвгуст, къмпинг, плаж. Две дечица се кискат, зарити до уши в пясъка, докато баба им излиза от водата, влачейки сърф. И казва на мъжа си: „Догодина да ми купиш кайт, сърфа ще го дам на малките, вече ми е скучно с него.” Нищо чудно – жената е на 68 години и иска да пробва някоя новост. Има ли нещо неясно дотук?\nПитам, защото някои познати, като Стела, живеят с объркани представи за бабите и дядовците. Твърдят, че свободата била нещо непознато за тях. Е, грешат. Защото новите баби нямат нищо общо с Маминка и Дедко. Те са родили децата си, когато са били на 25. И с тези деца се е случило същото или нещо приблизително. (Това е статистика. А че сега жените гледат да забременеят, след като отхвърлят 20-ина години стаж и се утвърдят в професията, не се брои. То е по-скорошна тенденция.)\nТъй че „бездната” между поколенията не е чак толкова огромна, а днешните баби по на 45–55 години са напълно в час с живота и спокойно могат да общуват пълноценно с тийнейджърите, ако, разбира се, въпросните тийнейджъри са достатъчно умни да търсят това общуване. Тези „баби” са минали доста неща: от „рапорт даден – рапорт приет” в пионерските лагери, през писане на рапорти в службата и писане на домашни заедно с децата, през безброй щури идеи, които са мечтали, но не са могли да осъществят, през еуфорията на 10 ноември и унинието по-нататък, та до днес. Тоест не са живели равно, сиво и еднакво с десетилетия – палачинката на личната им легенда се е обръщала доста пъти. И, да, те си боядисват косата, мажат се с кремове за заличаване на бръчки, задъхват се по стълбите, но не са отчаяни, обезверени и скапани създания, мислещи единствено и само какво да сготвят на внучето.\nНаред със скандали, съкращения в работата и болнични операции са преминали през хиляди щастливи мигове, сред които не са без значение купоните с „Битълс”, катеренето до далечни хижи, танците до зори, любенето в кола, гледането на пиратски филми с кошмарно качество – да не ви изброявам всички моменти, в които са опитвали свободата. Те много добре знаят какъв е нейният вкус, наясно са и с цената й. Не са забравили какви са били терзанията на техните родители, помнят добре и противоречивите емоции на своите деца. Или казано с думите на лирическия герой на Павел Поппандов от „Оркестър без име”: „И ние сме яли бонбонки „Тик-так”, и ние сме пушили „Кент”.\nНе, още не съм станала баба, но казвам „ние”, защото това чудо сполита хората ей тъй, както си седят и пишат текстове за „Жената днес”, стихотворения или анализи за генното инженерство. „Мамо, тате, запознайте се с Инчето. Говорил съм ви за нея. Много се обичаме, решихме да се женим, тя е в третия месец.” Това не е 2006-ата серия на „Дързост и красота”, това е житейска класика. Ако щете.\nВярна е максимата, че бабите обичат внучетата си повече, отколкото своите деца, защото внуците им връщат младостта. Но не е вярно, че тази любов се изразява само в грижи за това малките да са здрави и нахранени. Много майки също смятат, че комуникацията с децата им се изчерпва със стандартните въпроси за училището, яденето и прибирането в 8. Може да си млад и пак да си закостенял и консервативен човек. Тесногръдието и неумението да се справяш с проблемите на малкия човек не е от възрастта, а до характер, до ген и дух. И ако някой знае как се възпитават деца, това са бабите.\nМоята баба беше най-добрата ми приятелка точно в годините, когато се чувствах най-самотна и неразбрана – около 16-те. С нея можех да си говоря, търсех съвети по любовни въпроси, по казуси, свързани с приятелство и предателство. Не ми и хрумваше да се допитам до нашите, защото баба олицетворяваше мъдростта – бивша учителка със снежнобяла коса, спокойна, плетяща дантелени покривчици до безумие. Тя все ми втълпяваше, че трябва да съм добра, смирена.\nИ чух във VIP Brother Дичо да проповядва същото. Сигурно от него ще излезе супердядо някой ден. Ще ми се да питам 17-годишния си син какво мисли по въпроса, но го няма – отиде да кара ски на Мальовица. С баба си.


Пламна баровското жилище на снахата на Васил Божков – Вестник СТРУМА\nПламна баровското жилище на снахата на Васил Божков\nДата: 19.12.2020 / 10:53\nПожар е избухнал в баровския апартамент на Ива Софиянска и Антон Божков. Луксозният дом на пъпа на София, който обитават снахата и синът на мултимилионера в изгнание Васил Божков – Черепа, пламнал без причина. За щастие семейството с двете им деца Васил и Мая били извън жилището и затова няма пострадали от огъня.\nПламъците захапали апартамента малко след като бащата на Ива – бившият столичен кмет Стефан Софиянски, напуснал болница „Токуда”, където се лекуваше от коронавирус, пише Лупа. Наличните данни сочат, че стихията опожарила мебели, килими и скъпи картини на семейството. Наскоро Ива Софиянска бе откровена, че заради драмите с Васил Божков не може да си намери работа, тъй като нито една телевизия не я искала за репортер или водеща. Затова щерката на снахата на Черепа обмисляла да направи свой сайт, който да се занимава предимно със светски събития и култура.\n„Имам много проблеми в България, повече, отколкото предполагате, но няма да бягам в чужбина!“, зарече се наскоро в социалните мрежи съпругата на Антон Божков. Софиянска обясни още, че ежедневието след Нова телевизия било ангажирано с двете ѝ деца и се опитвала да помага при онлайн обучението.\nЗаради училищните драми Ива нямала време да върти домакинството, затова фамилията наела домашна прислужница, която се грижела не само за чистотата и реда в апартамента, но и за трапезата им. 33-годишната красавица не крие, че не е виртуоз в кухнята и е наясно само с правенето на баница. Освен на домашната помощница, наследницата на богатата фамилия Софянски разчитала и на помощта на двете баби. По-често се отзовавала нейната майка Алиса, тъй като Мая, първата жена на Васил Божков и майка на Антон, живее предимно в Лондон и не се задържа дълго у нас.\nПредишна : Пожар лумна в новопостроено барбекю в Баня, зам. кметът на Разлог В. Гърменов и ексуправникът на селото Ив. Йорданов първи се втурнаха да гасят огъня\nСледваща : Италия обяви локдаун за празниците\nБлъснаха пешеходец в Благоевград, шофьорът избяга...\n17.11.2020 / 20:25


Новата серия смартфони OnePlus 8 идват с 5G и на по-висока цена - TechTrends България\nTech Trends/ТЕХНОЛОГИИ/Новата серия смартфони OnePlus 8 идват с 5G и на по-висока цена\nНовата серия смартфони OnePlus 8 идват с 5G и на по-висока цена\nЮлиян Арнаудов Send an email април 14, 2020\nСмартфоните OnePlus винаги са били един от примерите за качествени устройства с доста добри показатели, на много изгодни цени. Навлизането на мобилните мрежи от пето поколение при умните телефони обаче неимоверно се отразява на тяхната цена. OnePlus последва Xiaomi, които пуснаха своите флагмани на по-висока стойност от предишните си поколения. Новата осма серия вдига мизата, но пак успява да предложи качествен хардуер при по-ниски цени спрямо конкуренцията.\nКитайският производител показа два модела OnePlus 8 и OnePlus 8 Pro, чиято разлика е в екрана и камерите най-вече. Броят на пикселите все повече има значение при смартфоните във флагманските класове, като тенденцията се запазва и при тях. Добрата новина е, че първият е на цена от 699 евро, но лошата е, че ако искате наистина да сте в крак с времето, за OnePlus 8 Pro ще трябва да извадите 899 евро. Нива, които доскоро не бяха толкова типични за китайската компания.\nПо-базовият модел, както биха го нарекли някои, OnePlus 8 разполага с 6.31-инчов AMOLED екран с честота на опресняване от 90Hz. Резолюцията е 1080p, което за смартфон от този клас е повече от добро постижение. Голямото му предимство се крие „под капака“ – флагманския чипсет на Qualcomm Snapdargno 865 със 7nm+ архитектура.\nИма версия с 8GB и 12GB оперативна памет, подобна конфигурация е и по-големия му брат OnePlus 8 Pro. Разликата (както и в много други подобни компоненти) е в детайлите. По-скъпият модел разполага с по-високо качество RAM – LPDDR5, която е с 30% по-бърза и 20% по-енергоспестяваща от тази на достъпния си събрат.\nДругата голяма разлика между двата смартфона е при камерите. Базовият OnePlus 8 разполага само с един 48MP сензор, който е по-стар модел на Sony спрямо този в Pro версията. Към него имаме базова 16MP широкоъгълна камера и 2MP макро такава.\nВажно предимство на OnePlus 8 е съвместимостта му с 5G мобилни мрежи, което оправдава цената му от 699 евро. Към него добавяме и сравнително голямата 4 300 mAh батерия.\nОсвен споменатите разлики, какво друго крие в ръкава скъпата Pro версия, за да оправдае цената си? На първо място, екранът е с една идея по-голям 6.78 инча и с по-висока резолюция от 1 440p. Дисплеят също така поддържа честота на опресняване от 120Hz, което е двойно по-голямо от стандартните на пазара в момента и е задължителна екстра в премиум класа.\nДруга новост при екрана е, че панелът е с 10-битова цветова гама, вместо традиционната 8-битова. Може да не звучи много, но по този начин OnePlus 8 Pro достига изобразяването на 1 млрд. цвята срещу 16 млн. при стандартните дисплеи.\nОтиваме при камерите. При OnePlus 8 Pro имаме два 48MP сензора, като първият е основен и последен модел на Sony. Самият той като размери е с около 40% по-голям и съответно по-светлочувствителен. Вторията е за широкоъгълните снимки. Към тях добавяме и 8MP телефото камера с тройно оптично приближение. По този показател, OnePlus 8 Pro не може да се мери с Pro+ и Ultra версиите на последните флагмани на Huawei и Samsung съответно, но е добра екстра спрямо останалите конкуренти.\nБатерията е с капацитет от 4 510 mAh, която помага на смартфона да се справя с по-енергоемкият екран при включена честота от 120Hz. Бързото безжично зареждане е друг голям плюс на смартфона с мощност 30W, което го поставя малко след Huawei P40 Pro по този показател.\nНа хартия OnePlus 8 Pro е съпоставим с останалите премиум флагмани за по 1 000 евро. Проблемът е, че брандът започна да затваря ценовата ножица, която преди ги делеше от водещите имена на пазара.\nЦялата премиера на OnePlus 8 и OnePlus 8 Pro можете да изгледате тук:\n48mp 48MP камера 5g 5g смартфон head oneplus oneplus 8 oneplus 8 pro top дебют достъпен камери лагман премиум флагман Процесор флагмански смартфон цена


Когато Ливингстън умира в блатата край езерото Бангуеоло през 1873 г., той изважда голям късмет. До самата му смърт вярва, че е на крачка от\nпоследната географска мистерия на Африка\nизворите на Херодот, от които започва най-дългата река в света. Смъртта му спестява ужасно разочарование. Един от търсените от него източници е на около 3000 км на север, на високото плато на централна Етиопия.\nМъж в маскировъчно облекло с "Калашников"\nсе намъква в багажното отделение на джипа и през целия път не проговаря нето веднъж. За компенсация наемаме приказлив водач.\n"Ходи бавно и не ги гледай в очите\nИначе ще се изплашат и ще побегнат", ме инструктира водачът. Някои женски бият тревога, издърпват малките на гърбовете си и хукват. Но мъжките изобщо не ми обръщат внимание.\nНо не за твърде дълго: "Нямаш ли чувството, че току-що си се родила отново?"


Бюрхан Абазов купил нива от 6 декара за 50 000 лева - Вестник Утро\nРусе | От: Виктория Иванова | 7 август 2018, 20:30 | коментара | Брой: 8389\nСпестени заплати, нови апартаменти, коли и по традиция депутати без никакво имущество на свое име - това прави впечатление в имотните декларации на русенските народни избраници за 2017 г. пред Комисията за противодействие на корупцията и отнемане на незаконно придобитото имущество (КПКОНПИ). В новите декларации за имущество и интереси, които за първи път се подават в антикорупционната комисия, се вписват единствено обстоятелствата, настъпили през предходната година. Затова при голяма част от депутатите няма сериозни промени във финансовото и имотното им състояние.\nНай-интересна и пространна сред имуществените декларации за 2017 отново е тази на Бюрхан Абазов от ДПС. Той заедно със съпругата си Зюмрюд през 2017 г. са придобили чрез замяна 1/2 от апартамент с площ 110 кв.м, два парцела в столицата с обща площ 56 кв.м, от които единият е дарение, както и къща с двор в родното село на депутата Смирненски с договор за гледане. През изтеклата година двамата са купили ниви в Смирненски и една в Русе предимно със заеми, като общият брой сделки е 52, а декарите - 930. Прави впечатление, че нивата в Русе от 6 дка е купена за 50 000 лева. Абазов декларира също земеделска техника - трактор "Мицубиши" и навесен плуг, а под наем се е возил на "Фолксваген Туарег". Депутатът е посочил като налични лични 58 000 лв. плюс 26 000 лв. на съпругата му, както и 90 020 лева на влог. Двамата са дали заеми за общо около 160 000 лева на пет фирми, в две от които съпругата има дялово участие. 100% нейни са "Деметра ЗС" и "Хермес 09", а 50% притежава "А+М Фармация". Тя се оказва и добре обезпечена дама с ниви за общо 220 000 лева. В декларацията си Абазов е посочил също ипотечен кредит за малко над 92 000 лева на името на жена си. 55 206 лева е получил депутатът от ДПС от заплата за 2017 - това е сумата, която е обявил като годишна данъчна основа от трудови договори за изминалата година. Той е посочил също доходи от друга стопанска дейност, от земеделски производител, ренти, продажба на недвижим имот. Депутатът е декларирал и две пътувания до Турция за 5000 лева.\nНито апартаменти, нито кола, нито някакво друго движимо или недвижимо имущество e придобил през миналата година депутатът от ГЕРБ Пламен Нунев. Той декларира само спестявания от заплати - има 16 350 лева налични пари, а на името на съпругата му Таня - 18 900 лв. Двамата имат спестени в банка съответно по 19 780 лв. и 42 154 лева. От заплати депутатът е получил 51 373 лева, като е декларирал и други доходи в размер на 17 400 лв.\nПо подобен начин изглежда и декларацията на колежката му Светлана Ангелова, като тя е посочила депозит от 31 000 лева от спестявания, които са декларирани и в предходни години, а също и 5164 от заплата. Има да плаща още 6000 лева лизинг за кола и 2850 лева остатък от ипотечен кредит. Годишната данъчна основа от трудови доходи на Ангелова е 52 058 лева.\nСемейството на нейния колега от същата партия Андриан Райков ползва безвъзмездно апартамент в Русе, а на името на съпругата на депутата Таня е декларирано "Пежо 206" за 500 лева. Райков е посочил 15 900 налични пари от трудови доходи, а за изминалата година е получил от заплата 48 017 лева, като е декларирал и доходи от рента за 2330 лева. Той и съпругата му имат да плащат остатък по два потребителски кредита за около 70 000 лева.\nИскрен Веселинов от Патриотичния фронт отчита за 2017 единствено гараж от 18 кв.м, закупен за 20 000 лева със заплатата му, а също и спестявания от 125 000 лева, повечето декларирани и в предходни години.\nДепутатът от БСП Георги Стоилов, чийто брат миналата година беше задържан за участие в престъпна група за изнудване, декларира, че ползва по договор чужд апартамент от 106 кв.м в столичния квартал "Красно село", но си е купил автомобил "Опел Инсигния" за 13 400 лева и притежава 8 кв.м складови помещения в Русе. Той е посочил спестявания от заплати от 15 000 лева, като изплаща и потребителски кредит от 34 800 лв. Годишната му данъчна основа от трудови доходи е 40 486 лева, като е преминал и обучение в Институт за политика за 3300 лв., които са за сметка на партията.\nНеговият колега Пенчо Милков е посочил, че заедно със съпругата си Боряна са станали притежатели на автомобил "Волво", купен за 1000 лева. Двамата дължат 15 900 лева по ипотечен кредит, Милков ползва овърдрафт за 1500 лева и има кредитна карта с лимит 6500 лева. Съпругата му има две кредитни карти с общ лимит 1900 лева. От заплати депутатът е получил 40 710 лв., а от адвокатската си практика е спестил 16 000 лева и 8000 евро. Той също е преминал обучение в Института за политика за 3500 лева, платени от БСП.\nНай-празна е декларацията на техния колега от същата партия Крум Зарков, който посочва, че плаща ипотечен кредит от 127 000 лева и има кредитна карта за 1000 лева, а годишната му данъчна основа от трудови доходи е 40 212 лв. При встъпването си в длъжност миналата година Зарков е подал само уведомление до Сметната палата, което означава, че няма промяна в обстоятелствата, подлежащи на деклариране. Но какви са тези обстоятелства, за които плаща ипотека от 127 000 лева, и този път и не става ясно.


Диагностика на магарешка кашлица - информация за магарешка кашлица за страдащите\nТестове, използвани при диагностицирането на коклюш (коклюш).\nПонякога е приемливо да се диагностицира магарешка кашлица, като се използва клиничната дефиниция на СЗО, която е триседмична пароксизмална кашлица. Това е много лош начин за диагностициране на коклюш-коклюш, тъй като други инфекции могат да причинят пароксизмална кашлица, а коклюшът не винаги причинява тези точни симптоми, но може да причини обикновена кашлица или да бъде асимптоматичен.\nИма 3 различни теста. Културата, откриването на антитела и PCR се използват при диагностицирането на магарешка кашлица.\nPCR е добър през първите 3 седмици. Тестовете за антитела са добри след 2 седмици. Културата е добра през първите 3 седмици, но само с педантична техника.\nКой тест е направен може да зависи къде живеете.\nВ много развити страни PCR тестът върху тампона на гърлото или носа вече е стандартен (например в Австралия и САЩ и сега е наличен в Обединеното кралство). В много други страни тестовете за антитела върху кръвна проба са нормални при възрастни и може да се правят тестове за перорални течности при деца. В много страни тестът, който се прави, ще зависи от лабораторията, която се използва.\nТестване на антитела при диагностициране на магарешка кашлица\nЧесто срещано е, но се заменя с PCR.\nИзползва се кръвна проба, взета след минимум две седмици заболяване. Чрез измерване IgG антитела срещу коклюшен токсин възможно е да се каже дали е вероятно пациентът да е имал коклюшна инфекция с точност 90%, при условие че не е имало коклюшна имунизация през предходните 12 месеци.\nТова антитяло обикновено се измерва като международни единици (IU) и ниво над 70 IU може да се приеме като много силно доказателство за скорошна инфекция, Различните страни могат да използват различни прагове от 70 IU. IgA понякога се измерва вместо това, или понякога и двете. IgA се повишава само след естествена инфекция. IgG се повишава след естествена инфекция или имунизация.\nТестът ще бъде фалшиво отрицателен при 10% от коклюшните инфекции. Той ще бъде отрицателен и при Bordetella parapertussis и Bordetella holmesii инфекции, (които причиняват подобни симптоми). Това е така, защото те не произвеждат коклюш токсин, така че тест отрицателен.\nОралната течност, получена с помощта на специален комплект за гъба, може да бъде тествана за антитела срещу коклюшен токсин по същия начин. Това не е толкова точно, колкото изследване на кръвта. Има още неверни негативи. Тестът за орална течност обикновено е запазен за деца поради трудността да се получи кръв от тях.\nЕто справка към подходящ европейски документ за серологична диагноза на единична извадка Отваря се в нов раздел\nТестовете за антитела могат да се правят късно в заболяването и все още показват положителни резултати, което е голямо предимство.\nв Великобритания кръвен образец от съмнителни случаи трябва да бъде изпратен до местната лаборатория на NHS с искане за „коклюшни антитела“. Резултатите се получават за 1-2 седмици. Може да е трудно да убедите лекарите да направят теста. Във Великобритания има ясни насоки, които включват тестване на всеки пациент с пароксизмална кашлица с продължителност над 2 седмици. Има и други описани обстоятелства и действията, които трябва да бъдат предприети.\nВеликобритания указания за лекарите тук\nОбръщането на тези указания на вниманието на вашия лекар понякога може да се наложи, тъй като много малко хора ще ги познаят (никой не може да ги запомни всички!).\nВ САЩ има по-малка вероятност лекарят да се позовава на указанията за CDC, тъй като може да преобладават държавните здравни практики и понякога те са малко остарели. Има Страницата на уебсайта на CDC може да намерите полезен.\nТова е по-успешен начин за откриване на организма. Най-добре е да се направи през първите три седмици от симптомите. Като цяло колкото по-рано, толкова по-добре. Той открива уникалния си ДНК модел. Това включва получаване на секрети от задната част на носа или гърлото чрез тампон или аспирация и изследване в специализирана лаборатория. Резултат може да бъде получен за 24 до 48 часа.\nОтрицателният PCR не изключва коклюш, особено ако се приема в по-късните етапи. Той трябва да е положителен още от първия ден на заболяването и да е надежден в продължение на 3 седмици и може да остане положителен за 4 или повече седмици.\nPCR тестът зависи от следи от присъствието на организма, жив или мъртъв. Тъй като открива минимални количества генетичен материал, е по-вероятно да бъде положителен от културата и за по-дълъг период от време.\nPCR има предимството, че може да бъде успешен върху тампон на гърлото, за разлика от културата, която трябва да бъде взета от зона на цилиндричен епител, където живеят бактериите, която се намира в задната част на носа. Тампон за гърло за PCR трябва да бъде изпратен в лабораторията сух, а не в транспортна среда, въпреки че това обикновено не спира да бъде тестван.\nЕдно нещо, което може да се случи с PCR тестване, което може да бъде объркващо, е, че той открива инфекции, които може да не са свързани с болест от магарешка кашлица. Някои хора получават инфекцията и не получават значителни симптоми или леки симптоми, но те ще бъдат положителни за PCR.\nPCR може да бъде твърде чувствителен\nТова може да е проблем за статистиката. Например, ако родител заведе дете с магарешка кашлица при лекар и се вземе проба за PCR, родителят и лекарят могат да уговорят и други деца в контакт също да бъдат тествани, дори и да нямат симптоми. Някои могат да покажат PCR положителен, но не продължават да развиват магарешка кашлица.\nПоложителен PCR от такива случаи ще се покаже в статистиката за коклюш и ще направи честотата да изглежда по-голяма. Преди наличие на PCR, за статистически цели се отчитаха само клинична магарешка кашлица, кръвни изследвания и култура. Тези три са добра мярка за клинична магарешка кашлица. PCR, контрастно, измерва коклюшна инфекция, която може да бъде съвсем различна, тъй като много инфекции не се превръщат в магарешка кашлица.\nАко сравненията имат някаква валидност, клиничната магарешка кашлица трябва да бъде записана и уведомена отделно за положителните реакции на PCR.\nТова може да обясни някои от описаните в Австралия възраждане. Тази страна зависи до голяма степен от PCR.\nТампон за нос за бактериална култура на B. pertussis\nНай-старият и най-труден начин е да се опитате да култивирате причинителя (Bordetella pertussis) от задната част на носа. Това включва прокарване на тампон върху жица през ноздра до задната част на гърлото и изпращането му в медицинска лаборатория. Това може да отнеме от 5 до 7 дни. Ако Bordetella pertussis или parapertussis расте, това е доказателство, че това е магарешка кашлица. Парапертусисът също причинява коклюш. Това е много по-рядко, вероятно 1 на 100 случая. Може да е по-малко тежък, тъй като не произвежда коклюшен токсин. Културата чрез тампон за нос идентифицира само около една трета от случаите, дори в най-добрите ръце.\nЗа съжаление организмите са деликатни, убиват се лесно от много антибиотици и често се елиминират от организма чрез естествени защити към момента на подозрение на диагнозата. Най-лесно е да се намери през първите 2 седмици, но много малко вероятно след 3 седмици. Пациентът често го е имал в продължение на 3 седмици, преди да се подозира задушна кашлица, so необичайно е да се получи положителна култура при магарешка кашлица. С други думи, ако тампонът е отрицателен, все още можете да имате магарешка кашлица.\nНа практика диагнозата често трябва да се поставя само при симптоми и ход на заболяването, освен ако не могат да се направят тестове за кръв или перорална течност или PCR.\nОнлайн глава за бактериология на Тодар за коклюш\nТази страница е била прегледана и актуализирана от Д-р Дъглас Дженкинсън 22 май 2020